     Návrh na aktualizáciu súhlasu vlády Slovenskej republiky s prítomnosťou zahraničných ozbrojených síl na území Slovenskej republiky a s vyslaním ozbrojených síl Slovenskej republiky mimo územia Slovenskej republiky na účel vojenských cvičení v 1. polroku 2015
         Vláda Slovenskej republiky svojím uznesením č. 80 z 18. februára 2015 (ďalej len „uznesenie“) schválila podľa čl. 119 písm. o) Ústavy Slovenskej republiky Návrh na vyslovenie súhlasu vlády Slovenskej republiky s prítomnosťou zahraničných ozbrojených síl na území Slovenskej republiky a s vyslaním ozbrojených síl Slovenskej republiky mimo územia Slovenskej republiky na účel vojenských cvičení v 1. polroku 2015 (ďalej len „materiál“).
V nadväznosti na zohľadnenie aktuálnych spresnení a zmien uplatnených zahraničnými partnermi vo vzťahu k vojenským cvičeniam na území Slovenskej republiky, týkajúcich sa množstva vojenskej techniky,  počtu zahraničných ozbrojených síl, miesta a termínov a názvu vojenského cvičenia, sa:

1. v časti I. materiálu „prítomnosť zahraničných ozbrojených síl na území Slovenskej republiky na účel týchto vojenských cvičení“:

1.1 text bodu 18)  ruší a nahrádza sa týmto textom:

„18) CVIČENIE JCET S US 
Cieľ: Cvičenie pre rozvoj a udržanie spôsobilostí cieľov síl F 1501 SOTG (SOAG) a cieľov síl F 5201 SOF SOCC príslušníkov štábu a bojového elementu SVK SOF
Termín:  27. apríla – 31. mája 2015
Miesto: Slovenská republika, Žilina, CV Lešť, Sliač, Kuchyňa – strelnica, Západné Tatry 
Účasť: do 80 príslušníkov ozbrojených síl USA 

Vojenská technika: 
M4 – 24 ks

Pi Glock – 24 ks 

OPU MI10 – 2 ks

MINIMI – 2 ks

Vozidlo HMWWE- 6 ks

Vozidlo Truck – 6 ks

Vozidlo civilné – 6 ks
Komunikačné prostriedky

NVG– 24 ks
BICES system – 24 ks 
BDU-33

C-130 Hercules – 1 ks

A-10C Thanderbolt II – 4 ks“, a

1.2 text bodu 19)  ruší a nahrádza sa týmto textom:

„19) CVIČENIE JCET RAKÚSKYMI OZBROJENÝMI SILAMI 
Cieľ: spoločné cvičenie pre zladenie TPP a výmena skúseností
Termín:  22. apríla – 10. mája 2015
Miesto: Slovenská republika, Žilina CV Lešť, Sliač 
Účasť: do 85 príslušníkov ozbrojených síl Rakúskej republiky 

Vojenská technika:
AUG Sa-80 – 47 ks 
GLOCK 17 – 47 ks
OPU SigSauer 3000 – 6 ks
Brokovnica Benelly – 6 ks
komunikačné prostriedky
NVG – 50 ks
Vrtuľník Black Hawk - 1 ks
Vrtuľník Bell 212, KIOWA) – 4 ks“ 

2. v časti II. materiálu „vyslanie ozbrojených síl Slovenskej republiky mimo územia Slovenskej republiky na účel vojenských cvičení“:

           text bodu 13) ruší a nahrádza sa týmto textom:

„ 18) CVIČENIE TOBRUQ LEGACY 2015 
Cieľ: Taktické cvičenie s ostrými bojovými streľbami PVO
Termín:  22. júna – 3. júla 2015
Miesto: Česká republika, výcvikový priestor Boletice 
Účasť: do 50 príslušníkov ozbrojených síl Slovenskej republiky 

Vojenská technika: 
technika PVO – 12 ks

zabezpečovacia technika“.
